కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
క్రికెట్ ఆస్ట్రేలియా చీఫ్ నిజం దాస్తున్నారు: బీసీసీఐ
క్రికెట్ ఆస్ట్రేలియాకు ఆ విషయం ముందే తెలుసు కానీ.. నిజం చెప్పడం లేదంటూ ఎదురుదాడి మొదలుపెట్టిన బీసీసీఐ.
Samayam Telugu | Updated:
May 5, 2018, 03:15PM IST
క్రికెట్ ఆస్ట్రేలియా చీఫ్ నిజం దాస్తున్నారు: బీసీసీఐ
భారత జట్టు ఏడాది చివర్లో ఆస్ట్రేలియాలో పర్యటించనుంది. టీ20లతో మొదలుపెట్టి టెస్ట్, వన్డే సిరీస్‌లు ఆడనుంది. అడిలైడ్ టెస్టును డే అండ్ నైట్ విధానంలో ఆడించాలని క్రికెట్ ఆస్ట్రేలియా భావిస్తోంది. మరో రకంగా చెప్పాలంటే క్రికెట్ ఆస్ట్రేలియా చీఫ్ జేమ్స్ సదర్లాండ్ ఈ విషయంలో బీసీసీఐపై తీవ్ర ఒత్తిడి తెస్తున్నారు. కానీ మన బోర్డు మాత్రంఅ అందుకు ససేమిరా అంగీకరించడం లేదు. దీంతో ఆతిథ్య జట్టుకు స్వేచ్ఛ ఇవ్వాలంటూ దాడి మొదలుపెట్టింది.
కానీ ఈ విషయంలో సదర్లాండ్ నిజం చెప్పడం లేదని బీసీసీఐ విమర్శిస్తోంది. సదర్లాండ్ ఈ విషయమై ఈ ఏడాది జనవరిలో లేఖ రాశారు. దీనికి బీసీసీఐ సీఈఓ రాహుల్ జోహ్రి అదే రోజు బదులిచ్చారు. భారత జట్టు డే అండ్ నైట్ టెస్టులు ఆడదని తేల్చి చెప్పారు. గత నెలలో ఐసీసీ బోర్డ్ మీటింగ్ కోసం క్రికెట్ ఆస్ట్రేలియా అధికారులు కోల్‌కతా వచ్చినప్పుడు కూడా బీసీసీఐ సీఈవో మరోసారి ఇదే విషయాన్ని స్పష్టం చేశారు.
కానీ ఈ విషయలేవీ చెప్పకుండా.. టెస్ట్ సిరీస్ గెలవాలనే ఉద్దేశంతోనే బీసీసీఐ డే అండ్ నైట్‌కు ఒప్పుకోవడం లేదంటూ క్రికెట్ ఆస్ట్రేలియా సన్నాయి నొక్కులు నొక్కుతోంది. సదర్లాండ్ తీరుతో ఆగ్రహంగా ఉన్న బీసీసీఐ అసలు డే అండ్ నైట్ టెస్ట్ ఆడాల్సిన అవసరం ఏంటని ప్రశ్నిస్తోంది. జనాలను ఆకర్షించి సొమ్ము చేసుకోవడం కోసమే కదా మీ తాపత్రయం అంటూ ఘాటుగా విమర్శిస్తోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.